
_________________________________________________________________________________________________
52460 BUJE, Školski brijeg 2,  tel./fax. 052 772-138,  OIB: 75498468638,  e-mail: ured@os-mbalote-buje.skole.hr

Sukladno članku 35. i 391. Zakona o vlasništvu i drugim stvarnim pravima (“Narodne novine”, br. 91/96, 69/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17),  članku 71. stavak 1. Odluke o upravljanju i raspolaganju imovinom u vlasništvu Istarske županije (“Službene novine Istarske županije”, broj 10/20, 23/20), i članku 58. Statuta škole, uz prethodnu suglasnost Župana Istarske županije oznake KLASA: 602-02/23-02-03 URBROJ: 2163-01/11-23-02 od  20. 3.  2023. godine  te Školskog odbora, Osnovna škola – Scuola elementare Mate Balote Buje – Buie, zastupana po ravnatelju Draženu Hineku dana 30. 1. 2026. godine raspisuje:



N A T J E Č A J
ZA PRODAJU NEKRETNINE U VLASNIŠTVU OSNOVNE ŠKOLE-SCUOLA ELEMENTARE MATE BALOTE BUJE-BUIE


I.
Raspisuje se javni natječaj za prodaju nekretnine u vlasništvu Osnovne škole – Scuola elementare Mate Balote Buje – Buie (dalje u tekstu: Osnovna škola Mate Balote Buje) putem prikupljanja pisanih ponuda, radi stjecanja samovlasništva na nekretnini sukladno namjeni određenoj prostorno planskim dokumentima na slijedećoj lokaciji: 

	Red. br.
	Katastarska čestica
	K.O.
	Neto Površina u m2
	Mjesto nekretnine
	Opis
	Početna cijena u eurima
	Jamčevina u eurima

	1.
	492 ZGR



887
	Buje



Buje
	Kuća: 659,33
Zemljište: 363
Oranica 406 
	Buje




Buje
	Kuća 




Neizgrađeno građevinsko zemljište
	



466.300,00
	



46.630,00



Napomena: 
- k.č. 492 ZGR i k.č. 887. prodaju se zajedno.
- Temeljem elaborata broj 25/2022. od 8. 3. 2023. koji je izradio Brnić istarski vještak d.o.o. Pula Mladen Brnić stručni, sudski procjenitelj nekretnina, utvrđena je vrijednost navedene nekretnine

Predmetne čestice nisu zaštićene kao pojedinačno kulturno dobro posebnim rješenjem, ali se nalaze unutar zaštićene kulturno-povijesne cjeline grada Buja, upisane u Registar kulturnih dobara – Listu zaštićenih kulturnih dobara pod brojem Z – 2679

Pregled i uvid u stanje nekretnine omogućiti će se u radnim danima nakon objave natječaja uz prethodni dogovor.


II.
Jamčevina naznačena u točki I. uplaćuje se na račun  IBAN: HR7924020061800018003
  s modelom  HR64  Poziv na broj: 7323-10348-215101
Priznanica o uplati jamčevine za fizičke osobe, odnosno ovjerena kopija naloga za prijenos sredstava o uplati jamčevine za pravne osobe prilaže se pismenoj ponudi.
Jamčevina najpovoljnijeg ponuditelja uračunava se u prodajnu cijenu počevši od dana nastanka obveze plaćanja iste. 


III.
Natječaj se provodi prikupljanjem pisanih ponuda u zatvorenim omotnicama od 30. 1. 2026. do 16. 2. 2026.  
Dan objave natječaja na web stranici škole http://os-mbalote-buje.skole.hr smatra se danom objave natječaja. 
Javno otvaranje ponuda izvršiti će se 19. 2. 2026. godine u  10,00 sati u prostorijama škole, Buje, Školski brijeg 2. Otvaranju ponuda mogu prisustvovati svi ponuditelji koji sudjeluju u natječaju. 

Natjecatelji su dužni pisane ponude dostaviti putem pošte ili predajom u tajništvu u zatvorenoj omotnici uz naznaku “NE OTVARAJ - NATJEČAJ ZA KUPNJU NEKRETNINE“ na adresu Osnovna škola Mate Balote Buje, Školski brijeg  2, 52460 BUJE. 
	Pismena ponuda obavezno sadrži: 

1. Ime i prezime, s naznakom prebivališta, za fizičke osobe, odnosno naziv ponuditelja i sjedišta, za pravne osobe,
2. Oznaku nekretnine
3. Ponuđenu cijenu koja ne može biti niža od utvrđene početne cijene, u eurima, ispisanu brojkama i slovima
4. Dokaz o državljanstvu za fizičku osobu (preslika osobne iskaznice)
5. Izvornik ili preslik registracije pravne osobe na području EU
6. Dokaz o nepostojanju  poreznog duga izdan od nadležne porezne uprave (ne stariji od 30 dana od dana objave javnog natječaja
7. Dokaz o uplaćenoj jamčevini,
8. Ovlaštenje odnosno punomoć ( za ovlaštene predstavnike, odnosno opunomoćenike)

Dan predaje ponude smatra se dan predaje ponude na naznačenu adresu, a ako je ponuda poslana preporučenom pošiljkom, dan kada je ta ponuda predana na poštu.
Zakašnjele ili nepotpune ponude neće se razmatrati.


IV.
Pravo sudjelovanja u ovom Javnom natječaju imaju fizičke i pravne osobe, koje prema pozitivnim propisima Republike Hrvatske mogu stjecati vlasništvo nekretnina u RH.				
V.
Po isteku natječaja Povjerenstvo za provedbu natječaja za prodaju nekretnine na svojoj sjednici otvara pristigle ponude i pri tome vodi zapisnik.
U zapisniku Povjerenstvo konstatira valjanost ponuda i predlaže najpovoljnijeg ponuditelja.
Najpovoljnijom ponudom smatrat će se ona ponuda koja uz ispunjenje uvjeta iz ovog natječaja sadrži najviši iznos kupoprodajne cijene.
Ako je prispjelo više valjanih ponuda ponuditelja koje su istovjetne glede ponuđene kupoprodajne cijene, Povjerenstvo će naknadno odrediti vrijeme i mjesto, te pismenim putem pozvati te ponuditelje na usmeno nadmetanje.
Po okončanju postupka natječaja, zapisnik o provedenom natječaju s prijedlozima ponuda koje smatra da je potrebno prihvatiti i eventualnim prigovorima ponuditelja,  Povjerenstvo dostavlja Školskom odboru Osnovne škole Mate Balote Buje.
Na temelju dostavljenog zapisnika s prijedlogom Povjerenstva, Školski odbor donosi Odluku o utvrđivanju najpovoljnije ponude i zaključenju ugovora s najpovoljnijim ponuditeljem. 

Tajništvo škole dostavlja dopis s preslikom Odluke Školskog odbora svim ponuditeljima koji su se javili na natječaj, te poziva najpovoljnijeg ponuditelja na zaključenje ugovora u roku od 15 (petnaest) dana od zaprimanja istoga. 


VI.
Protiv Odluke Školskog odbora o prihvatu najpovoljnije ponude i sklapanju ugovora o kupoprodaji nekretnine nije dopuštena žalba, ali ponuditelji mogu pokrenuti upravni spor pred nadležnim sudom u roku od 30 dana od dana primitka Odluke.

VII.
Najpovoljniji ponuditelj koji nakon donošenja odluke o prihvatu ponude odustane od zaključenje ugovora ili se ne odazovu na zaključenje ugovora u roku od  15 (petnaest) dana od zaprimanja dopisa, gubi pravo na povrat uplaćene jamčevine. Iznimno se na pisani zahtjev ponuditelja, iz opravdanog razloga, zaključenje ugovora može odgoditi, ali najduže na rok od 3 (tri) mjeseca. 
Ponuditelji čije ponude nisu prihvaćene kao najpovoljnije uplaćena jamčevina vratit će se u roku od 15 dana od donošenja odluke o prihvatu najpovoljnije ponude, bez prava na kamatu.
Školski odbor zadržava pravo ne odabrati najpovoljnijeg ponuditelja i poništiti natječaj za prodaju  nekretnine, bez obveze da natjecateljima obrazlaže razlog poništenja natječaja ili ne odabira najpovoljnijeg ponuditelja, kao i pravo da poništi odluku  o prihvatu najpovoljnije ponude prije sklapanja ugovora.

VIII.
Nekretnina se prodaje u stanju u kojem je viđena.
Sa stanjem nekretnine natjecatelji se mogu upoznati u terminu za očevid naznačenom u točki I. ovog natječaja.


IX.
Ugovorenu prodajnu cijenu kupac može platiti odjednom ili u obrocima, o čemu se natjecatelj pismeno izjašnjava kod davanja ponude.
Kod plaćanja kupoprodajne cijene odjednom rok plaćanja je 15 dana od dana sklapanja ugovora. Kod plaćanja prodajne cijene u obrocima, prvi obrok iznosi 40% ugovorene kupoprodajne cijene umanjene za uplaćenu jamčevinu i plaća se u roku od 15 dana od dana sklapanja ugovora, a preostali dio kupac plaća u 3 (tri) mjesečna obroka uz obračun kamatne stope od 6% godišnje. 
Ugovor o kupoprodaji sklapa se u obliku javnobilježničke isprave na teret kupca.
Za kašnjenje plaćanja kupac plaća zakonom propisane zatezne kamate. Porez na promet te druge troškove prijenosa nekretnina u vlasništvu snosi kupac.
	
Sve obavijesti glede nekretnine na natječaju mogu se dobiti tijekom uredovnog radnog vremena u tajništvu škole, Buje, Školski brijeg 2 ili na telefonskom broju 772-138.	


KLASA: 407-06/26-01-1
URBROJ: 2105-20-01/26-1
BUJE, 30. 1. 2026.

